OLGA-ALEXANDRA DIACONU 


HORA STIHIILOR 


POEZII 


„Sub calma fiinţare eternă a lumii, un 
învolburat ocean stihial se întinde, 
mărginit într-o singură parte de ființă, un 
ocean frământat, al cărui celălalt mal, 
după toate aparențele intangibil, este 
nemărginirea. ” 


(Mihail Grădinaru - „Fantezia pedagogică”) 


HORA STIHIILOR 


Grădini cu stupi şi Zumzet de albine 
cu pomii aplecaţi pân' la pământ 

îmi amintesc de zilele divine 

când amândoi aveam în creştet lotuşi 
şi îngeri păzitori aveam în gând 


Eram noi singuri în Grădina lumii 

şi tu erai păgân şi filosof, 

citind tainele vieții direct în boaba spumii 
Și tu era păgân şi geometru 

citind tainele Lunii pe Pământ; 

distanțele le măsurai cu gândul 

căci încă nu se inventase metrul 


O, minunate clipe mai trăiam! 

Erai şi geometru şi poet 

şi totul era fascinant în lume 

fără cuvinte, fără alfabet 

Veneam spre tine fără să mă simţi 
plutind pe nori albaştri, singuratici 
şi ochii în iubire înecaţi 

i-aveam fierbinţi şi fascinanţi ca la fanatici; 
când m-aplecam, se revărsa spre tine 
freamătul mării din furtuni ascunse 
şi vântul adia prin părul meu 

lăsând deschise căi nemaipătrunse. 
Privirea ta strângea albastrul zării 
şi blând îl revărsa deasupra mea; 
pierzându-ne-n visarea înserării 

pe frunte ne trezeam cu câte-o stea 


Și totuşi, cunoscându-ne atunci 

când ne armonizam perfect cu Luna 

şi gânduri şi cuvinte au devenit năluci 
şi doar din spini purtăm pe cap cununa 


Ai fi putut să-ți mai amâni venirea: 
călăuzit doar te-ai lăsat de-o stea; 
pe Calea Laptelui purtându-ți firea 
ai nimerit chiar în grădina mea 


Deodată ochii-mi sunt ceţoşi şi grei 
şi nici o stea nu mai sclipeşte-n ei; 
în dansul cu trupul lipit de pământ 
în lut va să piară tot ce-i avânt 


Eu eram ο nimfă din adâncul pădurii 
soarele-mi privea prin huceaguri doar nurii 
şi sărutări îmi veneau de la vânturi şi stele; 
îmi înveleam trupul cu frunze de frag 

σᾶ fiu dulce şi proaspătă pentru satirii 

ce mă chemau dinspre lac. O, cât 

farmec aveam fără voaluri şi fără sandale! 


Mă-ndrăgosteam de rotunjimile 
cerului privindu-mi trupul; pielea mea 
fragedă, pufoasă şi moale îl înnebunise 
pe Indra şi-mi aruncase de sus, să-mi 
prind de picioare, strălucitoare opale 
Dansam nebuneşte în aer fierbinte 

pe mâini mă-nveleam cu nori alburii 
iar pe picioare cu stele; 

în creştetul meu se iubeau 


doi luceferi cu Luna 
şi nu ştiam ce-s aduceri aminte 
şi nici nu ştiam că sunt Una 
În mine se roteau toate astrele 
şi sorii se-nmulțeau în limpezimea ochilor mei 
Dansau după mine culorile-n aer 
nici ziua, nici noaptea n-aveau vreun caier; 
brățări — curcubeie din flori aveam prinse 
pe mâinile albe de Gea doar unse 
O muzică-n mine, rămasă aprinsă 
era-nvingătoare, era şi învinsă; 
idei se-ascundeau prin ierburi mărunte 
doar zei şi zeițe ştiau să le-asculte 
Cu Gea vorbeam prin gesturi mai clare 
ca orice cuvânt din lumea cea mare; 
ο turmă de reni păscut-am prin sânge 
când te-apropiai cu gândul de-a-nvinge 
Și sanie tu m-ai vrut cu urgie 
să luneci prin mine ca o stihie; 
cenuşă şi foc aveam în potir 
şi nu Duhul Sfânt cu Sfântul Lui Mir, 
eram vrăjitoare şi fără să ştiu 
făceam să se mişte tot ce nu e viu. 

II 
Sub pomi pitici cu frunzele în vânt 
şi poamele care ating pământul 
am ațipit ades, purtând în gând 
legenda lumii: Nârâyana dormitând 
ținând în gură Arborele Cosmic — 
sau Brahma, încă-n forma lui de foetus 
născut pe apă-n floarea unui lotus 
Tresar când aţipesc şi mi se pare 


că Visnu se coboară în adânc 

şi scoate din abis pământul care 

pluteşte pe-un ocean de apă dulce 

şi din sărata mare monştri — aduce: 

pe Mummu şi pe Tiamat 

cu care, când cerurile încă nu erau numite 
el apele şi-a amestecat 


Din mălul apei care mă-nconjoară 

adesea aud broaştele cântând 

dar eu visez: pe maluri azvârliți, copii bastarzi; 
îi văd cum mă-mpresoară 

cum vin spre mine alergând 

Și-atuncea ştiu că nu e Pomul Vieţii 

pomul sub care eu am aţipit 

şi nu e Râul fără vârstă apa 

în care-atâtea suflete ar fi murit 


O, dacă apă ne-ncepută-ar curge 
înconjurând grădina mea 

prin vine sevele pământului m-ar unge 
ca tine, Gaia, aş rămâne grea 

Ca tine m-aş îmbrăţişa cu ploaia 

şi trupul gol mi l-ar ascunde-un nor; 
ar fi prea strâmte curtea şi odaia 
şi-aş vrea ca tine, renăscând să mor 
Şi m-aş trezi la începutul lumii: 

cu Aurora chiar deasupra mea; 

în dreapta, Ardvi Surâ Anâhita 
bărbatul care dă laptele lumii 
regenerând sămânţa omenirii 

prin ploaia care cade dintr-o stea. 


III 
Nu te speria, nu pot să te alung - 
blestemul Cerului ne stă în cale - 
prin mâzgă şi prin ceţuri tot te-ajung 
de când am început să port sandale 
Fără Să ştiu, în somnul din odaie - 
poate când prin vis sărutam curcubeul 
şi mă-nveleam cu el în loc de straie - 
am devenit clepsidră şi-am început să curg 
De-atunci pe mine însămi nu pot să mă ajung 
De când nu mai ştiu să ridic ochii spre cer 
mă uit la tine şi oasele mele 
ce dulce trosnesc în îmbrăţişarea 
trupului tău vânjos! ( în care aş vrea să pier 
şi nu pier) 
Și trupul nostru devine un curcubeu de pământ; 
ni se împrăştie sufletu-n iarbă 
răsuflarea ni se pierde printre firele 
plăpânde şi verzi 
ca să-ncălzească rănile-ascunse ale Pământului 
Nu încerca să priveşti, nimic n-ai vezi! 


Mai bine să strivim cuvinte-n valuri - 

în coaja lor se-ascund mereu doar maluri; 
mai bine să citim în boaba spumii - 
plutind doar vom afla tainele lumii 


Plutind doar vom vedea crescând 
în sus 

copacul cu coroana spre Pământ 
Și rădăcina-n pieptul lui Iisus. 


iulie 1994 — martie 1995 


VIS 


Stihie să fiu 

rotire înăuntrul nemărginirii 
pătrundere în Nepătruns 
dedublare a Nepătrunsului 


Fântâna vieţii albă 
aflată în inima Firii 


Iubire ce ţine laolaltă 
sfera vieții universale 


Univers 
ascunzându-se pe sine în Tot 
univers 
ce creează lumea visându-se 


Vibraţie să fiu 
sau nimic să nu fiu. 


15 martie 1998 


SCRIU 


Scriu 
scriu cu-nfrigurare 
ca să mă lepăd de mine 


În mine 

doi fraţi gemeni 

se urăsc dinainte de a se naşte 
astfel încât 

nu 56 mai ştie 

care-l înghite pe celălalt 


Și-astfel 

disperarea şi plenitudinea 
sunt la fel de imprevizibile 
şi eu nu ştiu niciodată 
cine sunt cu adevărat. 


16 decembrie 1997 


DE FAPT 


De fapt 

nu suntem 

decât un hohot de plâns 

desprinşi cu genunchii roşii de dorință 
înspre împăratul numit RâS 


Și înainte de a ajunge la porţile palatului 
ne cuprinde-o părere de rău după lacrimi 
pe care le rotunjim în cuvinte 
şi, copii fiind, ne trezim poeți. 


1976 


CA O FLOARE DE CER 


Trăirile mele 

de mii de ani 

ca o floare de graţie 
s-ascund 

în adâncul sufletului 


Ca o floare de cer 
pe care-o pot atinge doar zeii. 
1995 


ANDROGINISM 


Am nostalgia 
sfinxului din munte 
a lotusului înflorind pe ape 


Devin copac şi scară 
mie însămi 
frânghia de lumină să m-adape. 


15.X1. 1995 


VIN CĂTRE MINE 


Vin către mine - 
tainică uitare a cea care am fost 
mă împresoară. 
O stranie-mpăcare mă cuprinde 
de parcă sute de stihii ce-n mine 
până mai ieri duceau război 
acuma sunt ca strune-ntr-o vioară 


Vin către mine — 
în propriu-mi cântec viața mi se pierde 
şi ce-i pasă pădurii cu cântecele ei 


ο pasăre prin crengi când nu se vede?... 


15.ΙΧ. 1999 

LUPTA CU MORILE DE VÂNT 


Eram ο căutare de cer 

ascunsă-n ierburile din groapa morii 

poame aplecându-se mitic 

până aproape de gură 

Ce importanță avea teama uşoară de-un 
cărăbuş 

când între ierburile-nalte 

groapa putea să crească până mai Sus 

un castel ruinat?... 


Eu eram pata albă a unei stafii 
pe care a prins-o lumina de ziuă 
şi-aş fi iubit cu patimă conul de lună 
de nu mă năşteam în prea multă 
lumină 
de nu creşteam mai aproape de vină. 
1975 


CUM NUMAI FEMEILE 


Mă biruie setea de astre 
şi-atunci 
vreau să beau infinitul 
cum numai femeile ştiu 
să bea infinitul 
în pântecul lor rotunjindu-se 
răbdător şi tainic 
pământul. 
1976 

INFINITUL 


Infinitul e gustul de apă şi sare 
şi neauzit gândul celor plecaţi 
E gustul sălciu cu care 
vântu-mi clăteşte ochii şi visele 
Zbaterea trupului meu 

când vrea să se rupă de scoică 
sufletul meu de lună bolnav 

ca o maree e infinitul. 


1975 


EU SUNT POEZIA 


Eu sunt Poezia 

respirația universului sunt 
oda bucuriei 

oda durerii 

port ca vestmânt 


Priviți-mi ochii îndurerați 
nu vă sfiiţi! 

Despuiaţi-mă de fericire 
simplu 

aşa cum vorbiți 


Cum simplu peste cântecul vostru 
se lasă seara 
simplu cântecul vostru de lebădă 


devine cântecul meu 


Și ne contopim 
în acordul 
simfoniei universale. 


Iunie 1988 


ÎN NECLINTIRE STĂ ÎMPĂCAREA MEA 


Mi se sparge privirea de Munţi 
dar nu înainte să văd 

Vulturul 

cu aripi mari 

plutind 

lin 

deasupra Abisului 

În neclintire stă 

împăcarea lui şi-a mea 


în zborul egal 
care confundă clipa cu veşnicia. 


14 octombrie 1993 

TRISTEŢEA MATERIEI 


Tristețea materiei — 

un acord muzical în liniştea firii — 
se mistuie-n mine 

din dor de ea însăşi 
acoperindu-mă cu poeme 
ca şi cum m-ar acoperi 
cu frunze putrede 

până la identificare 
până la destrămare 

şi apoi desprinzându-se — 
ca orice acord 

cuprins în alt acord — 

ca un fum nevăzut 
ridicându-se în Înalt 
devine misterul lumii 
care mă reneagă. 


12 iunie 1999 


14 


ERAM 


Eram 
înainte de a exista: 
cordon ombilical între Pământ şi Cer 


E ram 

înainte de a fi astrele 

pentru că 

în noi lumina şi întunericul 
s-au îmbrăţişat dintotdeauna 
precum 

Zagreus cu Dionisos 
Moartea cu Viaţa 

Sfinxul cu Lotusul. 


24 aprilie 1999 

ŞI TOTUŞI, SINGURATATEA 


Înfiorată 

mă pierd în tine: 

abur viu 

de mine desprinzându-mă 
ο minge vie 

ce se rostogoleşte 

spre sânul Mamei Pământ 


Și totuşi 

simt Singurătatea 
cuprinzându-mi răsuflarea 
zguduindu-mă 

ca şi cum 


un cutremur m-ar fi trezit din somn. 


O, Doamne 
nu ştiu să Te iubesc 
numai pe Tine! 


Aceasta-i tristețea cea mare 
pe care 

cu disperare o atârn 

de roata stelelor. 


25 mai 1994 

SUNT DOAR DESCHIDERE 


Sunt doar plutire 

o vibrare înceată 

călătorind prin văzduh 

(Ah, ce bine e când uiţi că ai trup 
şi eşti în tine însuţi doar duh! 


O mână invizibilă 

mă mângâie pe creştet 
şi-mi deschide fiinţa 
spre muzica sferelor 


Singurătăţi primordiale 
se-ntore în mine 

trezite din somn 

îngeri îmi zboară deasupra 
numărând curgerea erelor 


Sunt şi nu sunt eu: 


sunt doar deschidere. 


3 mai 1998 

FĂRĂ REGRET MĂ VOI LĂSA FURATĂ 


Ascult liniştea 
pe care mi-o insuflă 
zborul pescăruşilor 
țipând deasupra mării 


Doar ei şi marea... 


Țipăt ritmic 

Cuprins în vraja muzicii cosmice 
auzită doar de valuri 

când se apropie 

sau se îndepărtează de țărm 


Inserarea coboară 
peste zborul lor şi al meu 
pe nesimţite noaptea coboară... 


Și dacă dincolo-i aceeaşi vrajă 
aceeaşi chemare a infinitului 
ca în această noapte când 
pescăruşii izbesc cu aripile 
în țărmul inimii mele 
fără regret mă voi lăsa furată 
de valurile nevăzute 

ale neantului... 


12.V. 1999 

SURORI SIAMEZE 


Fericirea şi deznădejdea: 

două surori siameze 
îndreptându-şi paşii spre mine 
(fără să ştie 

că-şi îndreaptă paşii spre mine). 


Eu: 

un acord întâmplător 

în armonia firii 

mereu pe culmea cea mai de sus 
a vieții 

unde singurătatea 

poate să învie 

sau să ucidă 

cu aceeaşi uşurinţă cu care 

ο mamă care-şi priveşte pruncul 
proaspăt născut 

se întoarce în viaţă sau în moarte. 


9 iunie 1999 

TREZIREA DIN SOMN 


O creştere abia bănuită-n auz 
Tăcere. E universul lehuz?... 
Aerul pare să prindă contur 

e viu ca-n templul din Barabudur 


Privesc lumea buimacă 
abia trezită din somn: 
universul visează în mine 
când dorm?... 


19. IV. 1999 


ΚΕΤΕΤΑ PENTRU FERICIRE 


Aminteşte-ţi că eşti 
ο succesiune de anotimpuri subiective 
care vor fi transformate în iarbă şi flori 


Aminteşte-ţi că eşti 

o plantă cu aripi 

şi atunci ai Să simţi 

cum trupul tău înfloreşte 

cum devii un mormânt mişcător 
apoi un vulcan 

care aruncă din sine 

lava incandescentă. 


9. VI. 1999 

GUSTAREA CU MUSAFIRI 


O linişte patriarhală urcă în mine 
răcoroasă ca o ploaie de vară 

În mine — case cu pridvor 

cu ferestre cât palma 

orânduite cu grijă 

de-o mână harnică de gospodină 


O gospodină de altădată 

când lumea avea timp pentru vizite 
garnisite cu dulcețuri 

şi aburite cu apă rece 


În mine toate sunt adormite 
pentru somnul de după-amiază 


şi trezite la ora 17 
pentru gustarea cu musafiri. 


20 iunie 1999 

NAȘTEREA TRAGEDIEI 


Naşterea tragediei 
din ea însăşi: 

sfăşiere lăuntrică 
fără motiv 

suflet mutat în viscere 


Sărut 

înmormântat de viu 

în cenuşa focului nestins 
al văzduhului 


Olario! Olario! 
ecoul sufletului 
ne răspunde de dincolo 
de Munţii Necunoscuţi. 


Cădere. Somn. Zbor. Cădere. 


18 aprilie 1999 

DIALOG CU LUCRURI 


-Eşti o altă formă de neodihnă — 
îmi spun lucruri din jur 

privind la mine fără mirare 

Nu eşti destindere şi nici repaos 
Pentru ca tu să devii 

a trebuit ca noi să pulsăm mai întâi 


De-aceea 

eşti o fiinţă în lucruri 

eşti principiul nostru de neodihnă. 
Bătăile inimii tale se aud peste tot: 
pulsație pură 

fără urmă, nici contur 

timp specific şi măsură interioară 


Și aşa cum 

sufletul tău este aer 

ce-ţi guvernează trăirea 

tot astfel 

întregul cosmos este cuprins 
de suflare şi aer 

Te închizi în prezent 

ca să devii prezent 

orizont al dezvăluirii 


Eşti o eliberare 

care devii tu însuți 

ascultând de propria ta lege. 
1998 

RĂSPUNSUL LA DIALOGUL CU LUCRURI 


Să vă cunosc cu sufletul întâi 

cu ochii minţii doar să vă mângâi 

În jurul vostru viața mea-i un lung ocol 
al adevărurilor prinse în oracol 


Nu ştiu un sens palpabil să dau iubirii 
mele 
să vă împart în mai uşoare şi mai grele 
Vreau doar atât: divinul ascuns în voi 
să-l simt 
să pot nemărginirea în mine s-o presimt 


Știu că e greu pe lume să cauţi doar 
esențe 
când oamenii-n privire ascund doar 
divergențe 
dar mă ascund în mine şi toate le prefac 
peste viața romană turnând un suflet trac. 


30 aprilie 2000 

CA OFLOARE DE LOTUS 


Ca o floare de lotus 
existența mea: 
divină mi-e naşterea 
iar eu — păgână 


Doamne 
ştiu că Tu mi-ai poruncit să exist 
şi să am ochiul vesel 


Dar cine-i de vină când 
plânge în mine Spiritul Tău 
încorsetat de ceea ce chiar Tu 
numeşti trup?... 


Tu toate prezente le faci pe Pământ 
în timp ce eu doar în tristeţe insist 


O, de ce bucuria nu-mi cuprinde fiinţa 
aidoma unei îmbrăţişări 
tot mai strânse 
tot mai strânse 
până devin 
invizibila armonie 
care nu se aude cântând? ... 
5.V. 1998 

CINE POATE RĂSPUNDE GÂNDULUI MEU? 


O, existenţă! 

cât de mult te-am dorit 
înainte să fiu 

de mi-e sufletul neliniștit 
ca şi cum 

m-am născut prea târziu?... 


Cine poate răspunde gândului meu 
crucificat pe Poarta Cerului? ... 


10 octombrie 1999 


A trăi durerea 

ca pe ceva care nu este al tău 
înseamnă convingerea că 
existența ta 

este în altă parte 

desprinsă de gravitația cosmică. 


15. XII. 1999 

NEMURITOARE PENTRU O CLIPĂ 


Un glas venit din Ether 
îmi şopteşte că port în păr 
floarea galbenă — 
podoaba celor ascunşi 

în Insula Preafericiţilor 


Altfel 

de unde-ar putea să-mi vină 
exuberanța orbitoare 

care mă face să mă simt 
nemuritoare pentru o clipă?... 


Poate m-am rătăcit 

prin Câmpul de Cinabru 
poate-am înghițit drogul nemuririi 
şi nu mai ştiu? ... 


Sau poate în mine 

timpul e identic cu spaţiul 

şi atunci 

e de-ajuns să-mi ţin răsuflarea 

de o mie de ori 

ca să pot păstra floarea galbenă? ... 


1 decembrie 1996 

DE CÂND ΝΕ NAŞTEM ÎNTINDEM MÂINILE 


Oare pajiştea aceasta 

ce mi se aşterne sub tălpi 

ca un dar zeiesc 

ascunde covorul Adevărului? ... 


De când ne naştem întindem mâinile 
şi-l căutăm pe A 

fără să ştim că-l căutăm pe A. 
Mereu pajişti nechemate 

ne apar în faţă 

mereu celelalte litere 

îl prăbuşesc pe A la pământ 


Cuminţenia îşi întinde labele 
şi-şi plescăie limba peste bot 
Întinsă 

felină 

aşteaptă cu gura căscată 

să se învârtă roata norocului 
poate vreun suflet distrat 

îşi uită fereastra deschisă 

să poată ea intra 


Fructul inimii mele 

e Nemuritorul 

cel liber de spaimă 

eu sunt întreagă această lume 
De-aceea mă-ncumet să urc 
mă-ncumet 

până la o nouă tăcere a sufletului 
din miragiu desferecat 

De-atâtea ori inşelată 

de Poarta Cerului 

doar aşa mă Simt trează 

în starea mea dintâi de a fi eu. 


13. II. 1995 


MÂ-NTOARCE-UN DOR DE IARBĂ 


Cu limbile de abur 

cu ochi de catifea 

îşi ling vacile sarea 

din dorul de-a chema 

Cu gâtu-ntins anume 

să poată ţine jug 

îşi prind în coarne goana 
iar cu picioru-o rup 


Mă-ntoarce-un dor de iarbă 
din laptele ce-l beau 
privind în mine câmpul 


Nu fac nimic. Doar beau. 


1974 

FĂRĂ SĂ ŞTII CÃ-I PĂCAT 


Cred că ne-am mai întâlnit cândva 

pe vremea când Timpul era doar o coardă 

pe care ne-o aruncam după mijloc 

făcând să sclipească toate culorile curcubeului 


O, însetat mai erai de iubire 

fără să ştii că e iubire! 

O, însetat mai erai de mine 

fără să ştii că eu sunt Viaţa! 

Cred că ne-am mai întâlnit cândva 

pe vremea când Timpul era doar un leagăn 


în care noi stăteam suspendaţi deasupra Cerului 


O, însetat mai erai de mine 
fără să ştii că-i păcat! 


Fără să ştii că eu sunt Cunoaşterea. 


δ.ΙΧ. 1994 

STATORNICIE 


Ca o beţie 

Timpul coboară 

tot mai adânc 

tot mai adânc 

ca o boală fără leac coboară 
şi eu am şeaua pusă la oblânc 


Un salt în veşnicie şi gata: 
Timpul se face mic şi dispare 


Și-abia atunci vom dansa nebuneşte - 

nimeni nu ne va mai întreba câți ani avem 
(Timpul nu ne va mai da de gol niciodată) 

Vom fi o iubire continuă 

născută din privirea lui Dumnezeu 

şi vom uita de câte ori ne-am certat pe Pământ 
şi că n-ai mai vrut Să mă vezi 

aşa, dintr-o dată. 


15. VI.1996 

URMELE TRECERII MELE 


Urmele trecerii mele 

sunt în lucrurile pe care le port 
Le-aleg după cum bate lumina în ele 
şi ele există ca un suport 


Ca un suport al veşniciei 

care se pierde în clipă 

încât o ştiu pe de rost 

dar n-o pot recompune în mine 
astfel încât 

să pot să te-ntreb cu nonşalanţă: 
rochia albă cu flori albăstrii 
hai, spune, dragule, 

chiar n-o mai ştii?... 


12. VII. 1996 

ȘI NU ŞTIU CUM SĂ FAC 


Și nu ştiu cum Să fac 

să găsesc un vinovat 
de tristețea Cosmosului 
răsfrânt în mine 

atât de-adânc 

de fără milă 

încât 

cred c-am să-l învălui 
cu trupul meu 

să-i ucid tristețea 

ca pe-o cocoaşă de cămilă. 


δ.. XII. 1996 

SUNT NUMAI O RĂÂSFRÂNGERE A TA 


Sunt numai ο răsfrângere a ta 
vibrând în Univers 

aşa cum sunt răsfrângere a unei stele 
ce-n rostul ei noptatic mă cuprinde 


Străin şi trecător şi nicăieri 

mi-e sufletul 

şi vremurile când hălăduiam prin Cer 
au cine le mai ţine minte? ... 


Un număr doar am devenit 

ceresc 

privind cu ochii ficşi şi goi un luda 
ce pe doi talanţi 

un Suflet pieritor ar vinde 


Și nici o vină nu-ţi găsesc 


că m-a-mpăienjenit tristețea 
în vremuri ce nicicând nu pier. 


4.Π. 2000 

MAI APROAPE DE MINE 


Mai aproape de mine 

E apa, e cerul 

pământul, nu tu 

Mai aproape de mine 

sunt păsări 

doar ele-mi ştiu zborul grădinii 
nu tu. 


Tu-mi cunoşti doar privirea 
şi nu simți 


cum de tălpi mi se-agață cuvinte 


Tu eşti doar stăpânul 
sunt eu grădinarul 


Mă crezi coborătă din lumea de vise 


şi eu sunt şi Circe şi sunt şi Ulise. 


iunie 1975 

ŞTERGARUL SORÂ-MII 


Coase sor' mea 

coase Timpu-n pânză 

să-l oprească-aşa 

până ce , mică 

va putea să se ascundă-n frunză 


Are-obrajii roşii şi rotunzi 

şi se face că nu bănui eu vreun gând 
Parc-ar vrea să creadă 

că nici nu gândeşte 

De n-ar şti că aeru-nfloreşte 

n-ar mai crede că stă viața-n vin 


Coase sor'mea şi mă umileşte 
cum se face ea că nici nu-i pasă 
că şi Timpul parc-o ocoleşte 


şi că ea nu s-ar mai vrea mireasă 


Coase sor'mea şi o las să coasă. 


iunie 1974 

SARE DE LUMINĂ 


Mi-a căzut un sâmbure din cer de gură 
mi-a căzut în palmă şi-am simţit 

cum îmi cresc copaci mărunți sub piele - 
din păduri de sânge s-au ivit 


Mi-a căzut o lacrimă în palmă — 
sare de lumină — şi-am simţit 

cum îmi creşte-un munte alb de rană 
într-un cerc de ochi adăpostit 


Mi-a căzut o clipă înăuntru 
mi-a căzut — şi n-am simțit nimic... 


Mi-a căzut un pumn de ţărnă-n gură 
când pământul slugă m-a crezut; 
mi-a intrat un os de peşte-n suflet 
ca să fiu pământ şi foc şi apă 


Și eu n-am vrut nici aşa să fiu 
Și-am rămas vremelnica săgeată... 


iunie 1974 

DULCE POVARĂ, INFINITĂ POVARĂ 


Si-am rămas singuri 
cu întreaga iubire — 
dulce povară 
infinită povară 


Cum s-o putem întoarce 
pe umerii Cerului 

de pe umerii noştri 
altfel decât 

odată cu noi?... 


2. X. 1993 

MÂNA NEVĂZUTĂ 


Mâna nevăzută 

ce ne trage-n vremuri 
unde mă va duce 
când mă voi opri?... 
Au de câte veacuri 
mă rotesc întruna?.... 
Stie oarecine 

cât mă voi roti?... 


Două mii de secoli 
două mii de clipe — 
secolii în clipe 
clipele în veac 

Au cine mai ştie 
tinerii de-s tineri — 
suflete bătrâne 

nu le vin de hac?... 


Pe a apei faţă 

stelele-făclie 

numără în noapte 

câte gânduri zac 

câte lumi înoată în adânc uitate 
dintr-un veac în veac. 


15. IV. 2000 


EU SUNT DOAR O PENDULÂ-N ZID 


Cum aş putea să mă decid 

să îmi aleg o zi din toate?... 

Eu sunt doar o pendulă- n zid: 
cu cât m-aplec spre Marea Vară 
îmi sare Marea larnă-n spate 


Alerg spre tine ca-n spre moarte 
nici nu mi-e cald, nici nu mi-e frig 
şi firul care-n drum îl torc 

să-l las la calea jumătate? ... 


Nu bate trist pendula mea 
în noapte singură mi-o-ntorc 
şi mă ridic spre bolți albastre 


Un dulce corn când va suna 
am Să mă strâng din nou covrig 


şi-am să aud chemarea-n astre. 


18. V. 1994 

ANOTIMPURI SUBIECTIVE 


Poate că de-acum vor exista 
numai anotimpuri subiective 
pentru că te-am lăsat dispărut 
într-un triunghi al Bermudelor. 


Cum totul se repetă 
încep s-ascult 
tremurul undelor. 


16. V. 1999 
AI TU PUTEREA 54 PRIVEŞTI ÎN ZORI?... 


- Ai tu puterea să priveşti în zori 
cum stelele încet-încet dispar 

luând cu ele ultima speranță — 

o stea ce tu credeai că-ţi e norocul? 
Ai tu puterea să continui jocul?... 


- Da, Unamuno, ţi-am răspuns prin somn 
fac gestul, dacă este eficace: 
am să încerc să îndulcesc pustiul 
cu-ncurajarea: „Hogeo, fii tenace!” 


3.ΛΊ. 1985 

ŞI CLIPA N-AI LĂSAT-O SĂ MĂ CEARNĂ 


Regatul visurilor eu l-aş da 

pe-o clipă încă nenăscută-n Timp 
pe-o clipă ce nu-i clipă, ci vecie 

e creangă înflorită-n loc de trup 

e roua-n Zori pe frunzele de vie 


M-ai dezbrăcat de trup ca de o haină 
când n-aşteptam divinul să mă-mbie 
şi clipa n-ai lăsat-o să mă cearnă 

ca să simt ceru-ntreg în carne vie 


M-ai dezbrăcat de trup şi mi-ai dat har 
să văd aievea chipul lui Isus 

(lumină-n carnea unsului picior) 

M-ai dezbrăcat de trup şi n-am habar 
fără să mor cum să m-arunc în Sus. 


aprilie 1999 

E FRIG ÎN MINE ȘI-I TÂRZIU 
(bacoviană) 


E frig în mine şi-i târziu 

şi cine râde-plânge-n mine 
nici nu mai Ştiu 

nici nu mai ştiu 

La radio veştile vechi-noi 
sunt triste-comice 

şi-n mine 

cad grijile 

Şuvoi 

Şuvoi 


Dar dintr-o dată-aud un sunet — 
venit de sus?... 

venit din mine?... 

Simt liniştea cum mă cuprinde 
şi parcă zbor ca un Icar 

fără de trup 

fără cuvinte 

Trec anotimpurile pe rând 
mi-e când prea cald 

mi-e când prea frig 

şi cine-n râu mă pescuieşte 

ca pe un peşte c-un cârlig 

nici nu mai Ştiu 

nici nu mai Ştiu. 


Mi-e cald, mi-e frig. 
12.1. 1998 

FATA MORGANA 


Și-acuma umblu prin nisip 
şi-ţi caut urmele prin ploaie 


Credeam că-n joacă ne-am iubit 
Sunt fără trup şi fără haină 

ca un copil ce-şi poartă calul 
pe-un băț silindu-i goana 


Sunt tot ce-am fost şi n-ai ştiut. 


15. VIII. 1974 


SUNT 


Sunt un obiect matematic 
sunt un calcul automat — 
posed mişcare proprie 


Sunt o simfonie a numerelor astrale 
şi mă rotesc spre origine 


dezvăluindu-mă 


Sunt manifestarea 
propriei mele metamorfoze. 


13. VII. 1987 

DE LA UN TIMP 


De la un timp 

am început să semăn cu tine 
şi e firesc: 

prea mulți ani 

ne-am izbit destinele 
de-aceeaşi piatră 

prea mulți ani 

ne-am spus unul altuia 
„urăsc, iubesc” 


Nici nu mai contează 

dacă te gândeşti mereu la mine 
sau dacă nu te mai gândeşti deloc 
Dragostea noastră 

prea a fost ca o beţie 

pentru ca alcoolul ei să nu ia foc 


Arde în zare 
odată cu soarele 
când e la apus; 
cu cât apune mai tare 
cu-atât e zarea mai roşie 
şi spune în locul meu 
ce am de spus. 
15. I. 1998 

DE-ACEEA 


Îmi place să dorm 
în țărână 

doar cu gândul 
de-aceea 
pământul mi-e 
vitregă mumă 


De-aceea 

nu ştiu umbla 
printre lucruri 

şi rup cu privirea 
seva din muguri 


De-aceea 
mă simt ruptă în două 
şi dusă de val 


Simt nelinişti la pândă 
când din cer luna nouă 


mi-aminteşte că am 
sufletul dus în astral. 


10.IV. 2000 

MI-E ȚÂRMURITĂ ΤΚΑΙΚΕΑ 


Mi-e ţărmurită trăirea 
mi-e gândul gol 

Ce e dincolo de margine 
nu pot să aflu 

mi-e viața-ntreagă 

doar un ocol 


Mi-e ţărmurită trăirea 
plină de dor 

Ce e divin 

în mine S-ascunde 

îmi dă fior 


O nepăsare 

mi-a cuprins viața — 

sfântă şi clară 

Ce va fi când 

voi dezbrăca haina prea strâmtă 
gândul de-acuma mi-l înfioară. 


11.ΧΠ. 1999 


DAC-AŞ PUTEA ȘI EU... 


Dac-aş putea şi eu să merg 

cu axa Universului între sprâncene 
cu axa Universului între ochi 

şi-n creştetul — care nu mai e 
creştetul capului meu — 

să ţin o cupolă din cupola divină 


Dac-aş putea şi eu să fiu 
şi cer şi fântână 

şi vale şi munți 

şi pătrat şi cerc 


n-aş mai şti ce-i durerea 
n-aş mai şti ce-nseamnă să fiu 


Aş fi fără să ştiu că sunt 

aş dormi fără să ştiu că dorm 

m-aş trezi fără să ştiu că mă trezesc 
şi zborul meu spre tine 

ar fi ca un zefir pe fruntea divină. 


20. ΠΠ. 1999 

UN VULTUR ΡΕ LUMINĂ 


Un vultur de lumină 
rotindu-se 

deasupra capului meu 
amenință somnul lui Isus 
în mine 


Eu — 
o zbatere de aripă 
deasupra abisului. 


21. XII. 1993 

EU ŞI LUMEA 


Înfiorată 

mă pierd în lume: 
toate scăldate în soare 
şi renăscute îmi par 
când le privesc 

Toate par să mă vadă 
şi să mă simtă 

cu ochiul lor ceresc 


Să ne amestecăm lumile 
să le facem să râdă — 
doar avem acelaşi ochi — 
să ne amestecăm lumile: 
eu să devin plantă 

şi planta — om 

O pasăre să-mi încerce 
rezistența tulpinii 
venind din zbor 

un copil să-mi culeagă 

floarea şi spinii 

să pot să mor 


Dar nimeni nu m-aude — 
fiecare cu lumea lui — 
nimeni nu mă cheamă 
nimeni nu râde 

Plantele au acuma 

un verde mai închis 
oamenii au uitat 

că avem toți acelaşi ochi 
aceeaşi lume cu râsete 
aceeaşi dorinţă de a fi 
plantă cu aripi 


Ei merg 

preocupați şi grăbiţi 

să adune toate grijile 

toate spaimele acestui secol 

σᾶ nu cumva Să dispară de pe Pământ 


Dacă se vor naşte din nou 
şi vor fi fericiţi? ... 


4. V. 1999 

VIS 


Să mă scol 

dimineaţa devreme 

şi să-mbrac Universul 
cu ο haină străvezie 
şi înflorită 


Mâinile mele s-ajungă 
până la stele 

iar mantia 

ce-mi învăluie trupul 

să cuprindă 

rotunjimea Pământului 
Obiectele toate din jur 

să mă privească cu umilinţă 
şi-abia s-aştepte 

să le vrăjesc 

cu bagheta nevăzută 

ca să facă sluj 

în faţa mea 

Pentru că 

eu îmbrac Universul 

cu ο haină străvezie 

şi înflorită 

şi toate lucrurile se bulucesc 


la uşa mea. 
7.XII. 1999 

CENTRUL LUMII 


În mine era centrul lumii 
fără să ştiu 

fără să ştiu că 

în aşteptare 

Dumnezeul de piatră e viu 


Simt cum se naşte în mine 
un nou sens al realului 


Uneori mă-ndoiesc 
că în mine e har 
Cine în mine trăieşte 
şi mă trăieşte 

întreb tot mai rar 
Dar ştiu că 


din Tine îmi vine puterea-nălţării 
deasupra a tot şi a toate. 


4.ΙΧ. 1999 


53 


POEMUL SFÂRŞITULUI DE MILENIU 


Eu sunt Gânditorul 

cuprins în vâltoarea existenţei 
Universul începe cu mine — 
îmi spun şi dansez 

singură dansez 

să nu rup armonia fiinţei 
sprijinindu-mă de cineva 


Mâna mea creşte 

direct din tâmplă 

şi flutură veacurile 
întorcându-le pe toate părţile 
până găseşte îndemnul 
„Cunoaşte-te pe tine însuţi! ” 
Nici o ezitare să nu ai 

să nu transformi cercul în elipsă. 


5.ΧΙ. 1999 

NUMAI ATUNCI MOARTEA TA CA ŞI VIAŢA 


Eu merg în voia curentulul vieții 

şi viața-mi şopteşte: 

„Vezi, de-aceea 

tristețea deşiră întreg universul 

ca pe-o cârpă prea veche 

prea prăfuită de veacuri 

de-aceea 

foametea creşte 

direct proporțional cu moartea Poeziei 


Priveşte adânc în tine 

ca să poți găsi armonia astrelor 
Numai atunci 

moartea ta 

ca şi viața 

va fi o trecere insesizabilă 
prin aceeaşi unică Poartă; 
o trecere ca ο pendulă: 
când de la dreapta la stânga 
când de la stânga la dreapta 
lăsând în aer 

cercuri deschise 

tu însuţi devenind 

un cerc deschis 

un cerc deschis 

precum 

chemarea lui Dumnezeu 

la sânul lui: 

când mai departe 
când mai aproape 
când mai departe 
când mai aproape. 


2.ΧΙ. 1999 


UMBLET 


Îmi port paşii 
grei de vremelnicie 
din loc în loc 


Surâsul lumii 

frânt şi amar 

mi se rostogoleşte în carne 
şi sapă abisuri 

în care se pierde 
numele lui Dumnezeu 
Surâsul 

ca pe-o povară dorită 
îl port 

ca pe-o povară 

pe care 

trebuie s-o dăruiesc. 


2. X. 1993 

PENTRU CĂ ORICUM PLUTESC 


Invit Cerul în lumea mea 
pe care nici nu Ştiu 

dac-o cunosc 

sau dacă vreau s-o cunosc 


Cerul intră 

prin pereți 

prin mine 

în mine 

şi mi-e bine 

şi nici nu ştiu 

şi nici nu-mi pasă 
dacă trăiesc înalt 


Și nici nu-mi pasă 
dacă trăiesc 

aici sau dincolo 
pentru că 

oricum 

plutesc. 


11. XI. 1997 

DE-ACEEA... 


E o melancolie 

de primăvară-n aer 

de trup nehrănit cu ierburi 
şi neatins de soare 
de-aceea 

mă consider fără vină 

şi victimă 

a acestei atmosfere bolnave 
Sfârşitul de secol 

mi-a pătruns în fiecare fibră 
eu sunt Grijile acestui secol 


lipsa lui de răbdare 
şi dorința de pulverizare. 


14. X. 1999 

TOT O NAŞTERE 


Când mâna mea 

nu mai credea în lucruri 
când ochii mei 

în rouă nu credeau 
când gândul meu 

nu mai credea în semne 
σα un cutremur 

m-a cuprins tot cerul 
albastra mare-adâncă 
m-a Cuprins 


Dumnezeiasca pace 
de unde vine oare 
când aripi moi 

în mine mă ridică 
lumină luminând 

în tot ungherul?... 


6. III. 1995 

CUM SĂ M-AVÂNT?... 


Atătea gesturi şi cuvinte-aş vrea 
să pot să uit c-au existat cândva... 


Aud în mine glasuri 

simt drumuri neumblate 
Va mai veni din nicăieri 
vreun alt hidalgo ca năier 
să-mi fure visurile toate?... 


În mine doarme așteptând 
cu sabia întinsă-un gând: 
pe Sanchio Panza să-l pândesc 
şi-n bezna nopții să-l străpung 


Alt scutier şi alt năier 
pe Don Quijote să-l slujească! 


Cum să m-avânt?.... 

Spre care zare să mai cânt?... 
Cum să fiu pasăre şi zbor 
când inima-mi ca un topor 

în mine taie, face vad 

în care apele tot scad 

se strâng ciopor?... 


1986 


VERLAINIANĂ 


Ascult tânguindu-se viorile toamnei 

cu inima — o rană sub cerul melancolic 
E-un aer sufocant şi gându-mi este palid 
ο, unde este vremea poetului ironic?... 


Și palid sunt la față 

la ora amintirii 

mi-e mintea ca o ceaţă 
şi plâng că nu adie 

cu boarea lor zefirii. 


Sunt dus de vântul rece 
ca frunzele uscate 
aproape sau departe 

şi m-amețesc vârtejuri 
Cu ochii-nchişi de-acuma 
simt viaţa pe furate 


O simt cum scade-n mine în fiecare toamnă 


când se desprind bostanii de pe vrejuri. 


23. IV. 1993 

ARHEOLOGIE 


Niciodată nu m-a prins furtuna pe mare 
dar vuietul ei s-a mutat în mine 
înainte de a mă naşte 


Niciodată n-am trăit spaima unui naufragiu 
sau a unui exil într-o insulă pustie 

dar Ulise şi Robinson 

fac casă bună în sufletul meu 


Nu ştiu 
cât aparțin zeului şi cât omului 
dar coroana de spini o simt adânc pe frunte 


Un chiot să mai scot 
înainte de a pleca 

şi cântecele mele 

ca un curcubeu peste lume 
se vor lăsa. 


15.11.1994 

DOAR O ADIERE NEAȘTEPTATĂ DE VÂNT 


Tristeţea pietrelor 

înainte de apariția gândului 
aidoma unui pumnal 

care străbate învelișul stelelor 
ca să nu se mai scuture moarte 


De când pietrele au învăţat să moară 
au intrat clipă cu clipă în noi 
amestecând secolele 

cu durerea de care s-au lepădat 


Îmi plimb degetele 

pe întinderile boreale ale visurilor 
şi nu mă frig, Doamne, nu mă frig 
şi nu mă cobor din nori 


Nici un copac 
nici O frânghie 
nici o scară 
nu sunt axa sufletului meu 
nemurirea sufletului meu 
Doar o adiere neașteptată de vânt 
venită de niciunde 
mă trezeşte din somn 
lăsându-mi pe buze 
surâsul Giocondei 
şi adormindu-l în mine 
pe Dumnezeu. 

23.1. 1993 

UNEORI... 


Ce suflet hoinar m-a locuit cândva 
plimbându-se cu Dumnezeu de mână 
ce-n mine să intre şi-acuma ar vrea?... 


Ce suflet fără griji şi fără spaimă 
m-a locuit şi fără milă m-a lăsat 
cu inima deschisă ca o palmă 

şi ceru-n ea cu lacăt încuiat?... 


Uneori simt în mine cărări 

şi reavănul miros de la arat 

încât cu mirare mă-ntreb: 

în care viață şi pe unde-am colindat? ... 


Uneori izbucneşte în mine un val 
de parcă-n altă viaţă am fost mare 
şi-acuma am rămas doar un catarg 
cu pânza-nnămolită mult în zare 


Uneori se stârneşte în mine un vânt 

ca suflarea divină peste leslea cea Sfântă 
şi-atunci mă las purtată de gânduri şi ascult 
ce-ascultă doar aceia ce stau cu ochii-n zare 
şi cu urechea tainic lipită de pământ. 


1993 

ODĂ PĂMÂNTULUI 


În ochii tăi de sălcii şi de prund 
în ochii tăi de iarbă mă scufund 


Prea târziu te simt, duh al Pământului! 
Lasă-mă să-ți sărut picioarele negre şi reci 
lasă-mă să te sărut pe calea vântului 
Atâtea poame adormite pe crengi 

îți cad în sân prin locurile pe unde treci: 
mătasea crudă-a moțurilor de porumb 
m-opreşte s-o mângâi şi s-o sărut 


Ai venit la mine fără să te chem — 
din disperarea mea sau dintr-un blestem 
al singurătăţii? ... 


Nu mai pot să cred în vraja cuvintelor - 
şoaptele oamenilor nu-mi mai răsună-n urechi 
ca un suflu al vieții 

Numai tu mi-ai rămas 

necuprins şi tăcut 

ca însăşi rotunjimea nemărginirii tale 
Nu ştiu de unde să-ncep 

cum să te cuprind 

Cum să te sărut 

când mă preumblu-n răzoare 
Nămolurile tale negre şi reci 

îmi agaţă tălpile ca un magnet 
Iartă-mă, dacă te calc în picioare. 


13.1X.1999 

CÂINELE MEU 


Câinele meu e nerăbdător 
să-i arăt lumea de dimineaţă 
şi nu ştiu cum să fac 

când mie-mi place 

s-o văd abia pe la amiază 
sau chiar mai târziu 

când e-nserată de-atâta viaţă 
De-atâta viață 

Cu grija-n copaie 

să te poţi scălda 

de când vii pe lume 

să nu fi se pară lumea 

o pedeapsă anume 

inventată de sfinți 

ci ceva necesar 

ca spălatul pe dinți 


Câinele meu sare-n două picioare 

şi se-nvârteşte-n cerc, ca apucat 
parc-ar vrea să dea brânci vieţii 

şi nu ştiu de ce mi se pare 

că jocu-acesta l-am mai jucat 

Am Să iau exemplu de la câinele meu 
şi-am să mă-nvârt ca apucată de viaţă 
să-l pot păstra la sân pe Dumnezeu. 


22. V. 1999 

ΦΓΙ4ΤΑ-ΜΑ DIN NOU ÎN EXIL ΡΕ ΡΑΜΑΝΤ 


Stau neclintită 

stau şi m-ascult 
poate L- aud 

în mine cum vorbeşte 
pe însuşi Duhul Sfânt 


Și iată-mă din nou 

în exil pe Pământ 

Cum aş putea 

spre patria mea de suflet 
S-ajung 

decât rotindu-mă?... 


3. IV. 1995 

STARE ΡΕ ABSENŢĂ 


Cana cu ceai uitată între palme 
şi ochii ațintiţi într-un tablou 
să nu mai vezi 

cum aburi ies albaştri 

când sufletul i-ascuns 

într-un ecou 


Am fost cândva ființă pământeană? ... 
Am suferit sau am iubit cândva? ... 

Îmi trece ziua-noaptea pe sub σεαπᾶ”... 
Vorbit-am eu cândva cu cineva?... 
Doar urme în tablou demult uscate 
pământ şi iarbă, în creştetul meu — nori 


şi gândurile sunt demult uitate 


În vârfurile degetelor mi-au crescut viori. 


14. XI. 1997 

BACOVIANĂ 


A mai plouat cu o clipă afară 
în mine-a plouat cu un an 
totul e mohorăt, învechit 
sângele meu are culoarea 
fructelor dintr-un castan 


Plânsul mă cuprinde 
ca un şuvoi 

fără motiv 

fără motiv 


Totul e mai trist decăt ieri 
Peste mine cade tăcerea 
Cusută cu rugină 


leit-motiv 
leit-motiv. 


28. ΙΧ. 1997 

ALERG CĂTRE TINE 


Alerg către tine 
cum aş alerga către moarte 
poate de-aceea 
e-atât de dulce îmbrățişarea 


Strigătul din mine 

se scurge tăcut 

printre degetele tale 
îndoite în formă de clopot 


Mă pierd într-un nor invizibil 

ce se naşte deodată-ntre noi 

O noapte luminoasă îmi devine fiinţa 
ο limpezime de cristal 

Deasupra — 


doar timp suspendat. 


7. LX. 1994 

DÂ-MI, DOAMNE, PUTEREA 


Pot să urc la Cer 

şi fără tine 

nu mă mai atinge 
umbra ta de fum 
Trupul meu e-albastru 
urcă 

se subție 

străluceşte-n soare 

nu mai plânge-n drum 


Dă-mi, Doamne, puterea 
să mă-ntore în Timp 

să fiu iar Femeia 
ce-mblânzeşte fiare 

σᾶ fiu iar senină 

ca zeii-n Olimp 


Dă-mi, Doamne, puterea 
să-mi împart iubirea-n 
cele patru Vânturi 

să mă risipesc 

Nu mă mai atingă 

nici un glas cu vrajă 

în urechi îmi sune 
muzică de astre 


Din umeri Simţi-voi 
aripi cum îmi cresc. 


2.11.1999 

PLUTIND DEASUPRA TA 


Eu venind spre tine: 
prinsă de inelele Cerului 
mirându-mă 

cum de zbor fără aripi 


Plutind 

deasupra ta 

cu ochii închişi: 

o lacrimă pe o stâncă. 


19. IV. 1985 

ŞI CONTEMPLÂNDU-MĂ 


Mă-ntorc după soare 
ca floarea galbenă 
fără să ştiu cine sunt 


Aud doar tăcerea 
în formă de Aripă 
în înaltul Azur 


Aud doar Sfera 
rotindu-se-n mine 
şi o percep respirând 


În noapte mă deschid 
ca floarea-regină 
mireasma trupului meu 
devine sufletul lumii 


Și contemplându-mă 


aud pasul lui Dumnezeu 
pe Pământ. 


1. / 1999 

CA DUP-UN SOMN ÎNTRERUPT 


Azi văd iar totul ca printr-o ceață 
ca dup-un somn întrerupt; 

în suflet pot scormoni chiar cu băţul 
dup-o bucată de dimineaţă 

şi nici un semn de trezire 

nu pot s-ascult 


Cine hotărăşte 

cât soare şi câtă furtună 
să se legene-n mine 
fără să fiu leagăn 

fără să fiu nor 


ci doar înfăşurată 
într-un dor infinit 


de mine însămi?... 


Și fiindcă nu pot să m-ajung 
mă prăbuşesc în tine cu spaimă 


Numai aşa pot fi 
trunchiul liber şi gol 


2.Ρ. 1998 

UN ZBOR DIVIN 


Un zbor sublim 

am devenit 

un Zbor divin 

de parcă 

din muzica astrală m-am desprins 
şi nopțile de-atâtea ori 

spre tine vin 

şi toată sunt 

un gând destins 


Atâta linişte şi împăcare 

numai asupra Domnului Isus 

din leslea boilor cuminţi se revărsa 
prin răsuflarea lor 

când Dumnezeu Îl binecuvânta 


Şi gândurile ce mi le trimiţi 


sunt ca suflări dumnezeieşti. 


24. 1. 2000 

ΝΟΙ 


Dincolo de chipuri şi de gesturi 
suntem noi — însingurați şi goi 
Sufletul se tânguie, s-ascunde 
s-ar întoarce — limpede şuvoi 


Vreau o pace de-nceput de lume 
strigătul fiinţei să se-avânte-n larg 
să nu-ntrebe nimeni: ancora mai este 
care-i primul-ultimul catarg? ... 


5. IX. 1984 


SPRE FLOAREA DE LOTUS ÎNTINS 
NAVIGHEZ 


M-a cuprins dintr-o dată-o putere ascunsă 
trezită de zeii mărunți din păduri 

ce s-apropie tainic să-şi lepede mana 
culeasă din fragi şi din rugii de muri 


O, Doamne, 

Ce bine-i în mine când dormi! 

Îţi simt somnul lin la mine-n pleoape 
Spre floarea de lotus întins navighez! 
Hei, nu-i nimeni cu pluta 


aicea, pe-aproape? ... 
10. II. 1995 

SUNT SINGURĂ PRINTRE ATÂTEA LUCRURI 


Sunt singură printre atâtea lucruri 
şi mă îmbăt cu rostul lor celest 
Sunt singură şi-n taină le adulmec 
plimbând singurătatea 

ca o reţetă d-echilibru omenesc 


Nu recunosc izvorul liniştii 

ce ca o pânză mi-a cuprins făptura 
nici cine din mine adulmecă 
aroma dulce sau amară 

nu vreau Să ştiu 

cine a potrivit fiertura 


Mă cred învinsă sau cuceritoare 
şi nu mă-ntreb 

cine mă vrea 

iubita legală a Cerului 

sau mă declară 

complicea unui incest 


Privesc în rouă 

mesajul cerului întors — 
nici o bănuială 

n-ar trebui să atingă 
această limpezime a Firii — 
dar mă face să sufăr 
amintirea clipei 

când am căzut pe Pământ 

şi aud 

cum în mine se împreună 
primul cu ultimul strigăt 
Cântecul văzduhului 

se joacă de-a ascunsa 

cu universul de jos: 

învaţă păsările şi iarba 

să-şi recunoască cu seninătate 
în ofrandă — sicriul 


Și eu? Eu fățarnica 

în singuratica plimbare sisifică 
îmi cioplesc moartea oare 

prin lepădarea de trupu-mi 
când fără întoarcere 

capul meu se înclină 

pe umărul tău 

atras de-o astrală chemare? ... 


7. VI. 1985 

TREZIREA DIN SOMN 


Ca un parapet 

pe marginea unui torent 
ca un copac 

pe marginea unei prăpăstii 
sufletul meu 

abia se mai ţine de trup 


Semne divine 
aşteaptă el 
semne neinţelese de nimeni 


Dintr-o dată îl simt: 
înălțându-se-n mine 
ca un copac răsturnat 


Hieroglife neînţelese 
de mine 

cuvintele scrise 

de mâna mea 
cuprinsă de transă 


Privirea mută 

priveşte invers 

direct în mine 

încercând 

să mă trezească din somn. 


19.1V.1999 

LENEA ARTIŞTILOR 


Mi-e somnul o pasăre cu clonț de cristal 
cu aripi croite din vremuri apuse 

iar eu — un tezaur de mineral — 

efigie a unor lumi duse 


Mi-e somnul o pasăre cu clonţ de cristal 
cu aripi ca valurile ce-ascund meduze 

şi ochii lor trişti mă-ntorc în astral 
făcându-mă stăpână a unor lumi confuze 


Ulise prins de Circe în Insula Uitării 
Calipso — veşnic nimfă pe malurile mării 


şi-argonauții — mândri de lâna lor de aur — 
sunt toate — întregi în lumea artiştilor — tezaur. 


19. Π. 1994 

CÂND POEZIA E STĂPÂNA MEA 


E totul o muzică 

dacă ştii s-o asculți 

ο frenezie a vieţii e totul 
când roua din iarbă 

se mută pe frunți 

când avântul de aripi 

ți se prinde de umeri 
şi-ţi trece prin trup 
fără ca rotirile 

să poți să-i numeri 


Și muzica 

pe care-o simt prin sânge 
şi cea pe care-o respir 
e-aceeaşi — ca o unduire 
a unui lujer ce se frânge 
de greutatea vântului 

ca de-un arcuş 


Recheamă-mă la sânul tău, Natură 
de câte ori mă simţi plecată în alți Sori 
recheamă-mă să-ți simt înfiorarea 
cum mă cuprinde cu albaştrii nori 


Şi lasă-mă tot singură s-adorm 


pe malul prundului secat, cu sălcii 
poate că apa dusă-n adâncuri de pământ 
se va-nălţa pe neştiute pân' la mine 
şi-mi va cuprinde sufletul tăcut şi-adânc 
trezind în mine-a lui nemărginire 


Ecoul, o, ecoul unui văzduh de munte 

al cărui aer tare doar vulturu-l străpunge 
mă urmăreşte-n prelungul olario al unui 

personaj din Bernanos. 
şi-ncearcă să trezească prundişurile 
din mine 

sau să-nvieze şopârlele sculptate-n os 
cum stau la pândă cu gurile deschise 
să prindă σᾶζο transformate-n vise 


Da, asta sunt: Simt universu-ntreg 
simt cum mă bea 

şi cum îl beau din începuturi 

doar într-o clipă de iluminare 

când Poezia e stăpâna mea 

şi îmi transformă dulcea-nsingurare 
în muzica nemuritoare dintr-o stea. 


30. VII. 1995 

PENTRU CLIPA DE-AZUR 


Și pentru că tu-mi eşti refugiul 
de noaptea cea mare 

unde toate sunt flori 

sau sunt duh fără trup 


pentru clipa de-azur 

spre care incertitudinea se-ndreaptă - 
nor rătăcit 

pentru tine mă chem 

veşnicia trupului meu 


Aurore de vis îşi vor sparge 
culoarea-n explozii 
eu — ο părere de adevăr 


Vezi, vântul aruncă rotocoale albastre 
deasupra adăpostului închipuit 
spre care cu foame mă-ndrept 


O, ce importanță mai are 

de trupu-mi e jertfă în templu 

sau ţie ţi-e jertfă 

eu numai dorind să mă nărui simt viaţa 
mă zbat respirând între cercuri de vid 


Și somnul de-ar fi o chemare înceată 


decât patima noastră c-un abis mai înalt 
de vie m-aş prinde în ziduri mireasă 
de nici tu nu ştii unde-i frig , unde-i cald... 


Tu simţi Cum în mine încet s-a-nnoptat 
când braţele tale deschise se-ntind 

şi-n orbirea ce-ncet ne cuprinde acum 
nerăbdarea e semnul că timpul s-a spart 


Pentru câteva clipe suntem veşnicia 
suntem călători înspre Timpul comun 
la ce bun să ne-ntoarcem 

de este posibil 

La ce bun să rămânem 

de nu ştim muri? ... 


Ci nu mai vorbi 

dacă poți, doar respiră 
şi-i bine că sunt 

să întrebi, la ce bun? 


Ne-aşteaptă copilul 
a lui e povestea — 


se-amuză suflând rotocoale albastre 
crezând că-n văzduh sunt clăbuci de săpun. 


13. VIII. 1975 

CA UN LEIT-MOTIV ÎNTR-O SIMFONIE 


Ca un leit-motiv într-o simfonie 

sufletul părăsit de iubire: 

se mai întorc clipele trăite în el 

(cu speranţă, cu umilinţă, cu deznădejde?...) 
tot mai rar 

tot mai pe ocolite 

până rămâne ceea ce doar în joacă 

qi proiectat pe un cer inventat de tine: 

un copac trăsnit de furtună 


Din cioburile carbonizate 
vor Zvăcni ramuri 

vor zvăcni muguri 

vor Zvâcni frunze 


Pe cerul inventat doar în joacă 

îşi va proiecta coroana un alt copac 
care-ţi va oferi umbra 

fără să-l recunoşti 

În adierea uşoară a frunzelor 


vei crede că asculți simfonia naturii. 


12. 1. 1987 

ANTEDILUVIANĂ 


Vino 

te chem 

mă cutreieră sângele 

ca atunci 

când mă trezeşte din somn un poem 


Vino 

nu mă lăsa 

copacilor negri şi reci 

purtându-ţi umbra cu gândul la cer 
fără să vezi pe unde treci 


Sunt în frunzele bolnave 

de prea mult galben şi arămiu 
Fără cuvinte te chem 

altfel nu ştiu 

Întoarce-ţi privirea năucă — 
de tălpile tale se prinde 

tot ce e viu 


A trecut moda poeţilor bacovieni — 
nori plumburii, întunecoşi 

se reflectă de la un timp 

în oameni anonimi şi grăbiţi 

care nu mai ştiu să privească în ochi 
pentru că sunt antediluvieni 


Silabisesc pustiiţi înainte s-adoarmă 
poeme din Bacovia 

pe care nu le-au citit niciodată 

sau ascultă cum corbul lui Poe 

le ciocăne anemic în geam 

în ritmul unei romanțe demult demodate 


Fiţi liniștiți 

nu l-au citit nici pe Poe 

i-au asimilat doar starea de spirit 
în zona dintre trezire şi somn 


Nu sunt chiar atât de aproape de hău 
epiderma lor e încă vie 


Vino 

te chem 

mă cutreieră sângele 

ca atunci 

când mă trezeşte din somn un poem 


Vino 

cât de tălpile tale se prinde 

tot ce e viu 

Te aştept mâine pe Ararat 

ca orice fiinţă antediluviană 

Mă vei recunoaşte după privire 

după iubirea care alungă orice pustiu. 


28. XI. 1992 

CUM VAGABONDUL LEAGĂNĂ CERUL 


Veşnicia are culoarea ochilor tăi 
are culoarea ochilor mei 


Apa sună de limpezime 
apa devine umbră 
înainte de a fi cer 


Veşnicia învaţă să legene 
înainte de a deveni veşnicie 


Cum se leagănă valurile 
cum se leagănă frunza 

cum se leagănă gândul meu 
în cumpăna gândului tău 


Cum vagabondul leagănă cerul 
în buzunarele sparte 


Pe buze tremură un fir de tăcere 
fierbinte 

tot ce nu are nume 

trebuie să fie fierbinte 


„Să creăm o minune, îmi spui — 

în timp ce în noi 

echilibrul devine repaos - 

hai să creăm ο minune , îmi spui — 
din tot ce între pereţii aceştia de aer 

fără noi ar fi haos 


Apa ca un abur ne trece prin ochi 
ca o iarbă ne trece prin trup 
apa înainte de a fi cer 


Pe buze tremură un fir de tăcere 
fierbinte 


Tot ce nu are nume 
trebuie să fie fierbinte. 


5. VI. 1975 


ŞTIU CĂ SUNT EU 


Când aripa nevăzută a Divinului 
zvâcneşte în mugurii copacilor 
când nara nevăzută a Divinului 
pulsează aer lehuz în văzduh 

ştiu că sunt eu 

şi sufletul mi se desprinde de trup 
dansând în aer 


ca orice efect al fanteziei divine.. 


28. XI. 1999 

MĂ SCALD ÎN RÂU 


Mă scald în râu 
şi apa sună când loveşte trupul 


ca vântul care trece prin boabele de grâu 


(sună bogat) 


Mă scald în râu 

şi visurile mi se pierd senine 
în nesfârşirea vremii care vine 
(se pierd înalt) 


Mă scald, mă scald, mă scald 
şi trupul lin mi se desface 
în toate cele patru zări 


Unde mai sunt ? Nu-ţi face griji! 
pe dinafară sunt întreagă 

Hai, vino, dragule, dă-mi mâna — 
'mi-noată paşii în nisip - 

pe malul gârlei să se-audă 
papucii mei cum fac: lip-lip. 


15. Vi. 1989 

ÎN AER SE PRĂBUŞESC ΡΑ͂ΞΑ͂ΚΙ 


În aer se prăbuşesc păsări 
rănite de aerul rece şi greu 
dar eu merg 

merg înainte 

văd că frunza-i galbenă 

cade 

dar gându-l simt 

ca aripa unui cocor primăvara 
când fetele-l urmăresc 

cu privirea din țarnă 


Simt cum mă-ntâmpină clipe-nflorite 
şi nu ştiu de unde-i căldura lor 


Sunt locuită de un alt anotimp?... 


Merg 

merg înainte 

ca şi cum 

o coroană de flori văratice 
o simt lipită de frunte 
Merg 

şi nu simt spinii 

şi dintr-o dată mi-apare 
imaginea unei fete plutind 
pe o stradă pustie 

care se termină-n cer. 


24. X. 1992 


91 


SE ΤΕΣΕ AERUL ÎN JURUL MEU 


Se [656 aerul în jurul meu 

cu răsuflarea îmi învălui paşii 

Sunt de o veşnicie pe Pământ — 

tot alte naţii m-au purtat prin Vânturi 

şi tot alți Sori mi-au fost pe rând părtaşii 


O, cine ştie cât de mult tumult 
s-a-nvolburat în pieptul meu prin secoli 
şi câtă suferință sub veșmânt 

subțire şi sărac s-a scurs cu-ncetul! 


Mereu mai aspru aerul, ceţos 

doar uneori mai alburiu şi-albastru 
ca să mă pot roti la nesfârşit 

eu însămi să devin doritul Astru 


Tot scrie umbra-mi neliniști pe ape 
scrie cu soare şi scrie cu vânt 

şi nimeni nu ştie un suflet s-adape 
şi nimeni nu-mi cere atâta avânt 


Un țipăt de pasăre într-un târziu 
şi-un pocnet de armă lovindu-mi timpanul 
şi ca să aflu pasărea de-i vie 


îmi mai rămâne doar să dau cu banul. 


5. V. 1994 

DACĂ TE-AI ASCUNDE, TE-AR TRÂDA 
TĂCEREA 


Florile de lotus ce le port pe trup 

s-ar deschide toate când mi-ai fi aproape 
sufletele noastre s-ar încercui 

cum se-ntrepătrund cerurile-n ape 


Stelele din ochi, de ar fi să-mi cadă 
în puterea nopții eu tot te-aş găsi 

un toiag de întuneric, dac-aş deveni 
drumul către tine ar putea să-l vadă 


Dacă te-ai ascunde, te-ar trăda tăcerea 
mai adâncă decât vorbele ce-mi spui 
De peste ocean ți-aş simţi plutirea 

de trup să te lepezi ca să poţi să vii. 


22. 111.1999 
COPACII 


Copacii îşi răsfrâng umbrele 

în mine 

impasibili 

tăcuți 

şi senini ca cerul 

încât 

un fulger dacă i-ar trăsni 
crengile aprinse ar muri în mine. 


5. VI. 2000 

DE-ATÂTA-MPĂCARE, MI-E SUFLETUL PLIN 


Se zbate în mine un cântec de-o vreme 
se zbate ca marea-n furtună când geme 
Se zbate în mine ca pe o arcă-n derivă 
şi nu ştiu de iese sau mă ţine captivă 


Dintr-o dată senină devin ca şi marea 
sau ca Zefirul când se lasă-nserarea 
De-atâta-mpăcare mi-e sufletul plin 

şi nu ştiu: eşti tu sau e semnul divin?... 


1. I. 1999 


ŞTIU CĂ SUFLETU-I UN CUVÂNT DEMODAT 


Știu că sufletu-i un cuvânt demodat 
dar e tot ce mi-a mai rămas de când 
deasupra blocului meu 

pluteşte un nor plumburiu şi greu 


Aşa că strânge-mă tare 
fără să te mai gândeşti dacă vrei 


şi-ai să simți cum te cufunzi în abis. 


2. V. 1996 

PUNCTUL DE SPRIJIN 


Mi-e liniştea 

punctul de sprijin 

al incertitudinii 

tăcerea 

ascunsă în dorul călcâielor 


Mă-nalţă 
în dorul de — amiază 
întoarceri de păsări 


Nehotărâtă 
între Cer şi Pământ 
sunt fruct cu seminţele toate 


şi pom universului orb. 


5. VIII. 1975 

MĂ LASĂ SĂ LUNEC 


Mă lasă să lunec 

pe clipă 

pe undă 

pe umbra ta lină 

pe tâmpla fierbinte 

ca luna somnambulă mereu 
căutându-şi trupul pierdut... 


Mă lasă să lunec 
risipindu-mă 

în vocale abia rotunjite 
în şuier molatic de vânt... 


Oricum vom luneca în neştire 
oricum vom fi stele 
oricum vom fi lut... 


5. IV. 1974 


96 


RĂMÂI... 


Rămâi 

încă un timp 

încă un anotimp 

încă o dragoste... 

ca un soare 

murind şi născându-se 

ca un soare rotindu-se 
Chipul meu în ochii tăi blânzi 
ca ploaia vorbele 

neauzite-n auz... 


Rămâi 

încă un timp 
încă un anotimp 
încă o dragoste... 


Să ningă cu cer 
peste trupurile noastre 
să ningă cu linişte... 


15. 1878 

ANOTIMPUL - IDEE 


Mireasmă de floare 
şi-acum lin apune 
peste copiii din prund 
cad petalele-n rune... 


Și de-atâta tulburătoare-aşteptare 
mă vindec, iubite, în fruct 


Mugurii sunt 

rană-n ciorchine în ochii lor 
fără să ştie prea bine 

dacă iubirea-i un simplu joc... 


Privesc spre mine 

cum cad: 

împăcat 

rotund 

şi adânc 

cum doar vara mai ştie să cadă 
fânul cosit întorcându-se-n trup... 


Cum doar Anotimpul-ldee 
apropie vânt 
din care se naşte imaginea ta 
când mă chemi copil 
şi m-aştepți femeie. 

3.ΙΧ. 1975 

M-A-NTORS CUVÂNT MOCNIT ÎN DOR 


M-a-ntors cuvânt 
mocnit în dor 

un zbor de pasăre subţire 
se lasă-ncet şi rotitor 
păienjenind întreaga fire 


M-a-ntors un nimb 

crezând că mint 

cu ochii mei crescând comori 
crezând că mint cu gestul meu 
crescând în aer sicomori. 


δ.1}᾽ 1976 

UNOR POEȚI AI URBEI IAȘI 


Melancolia e floarea vieţii şi-a poeziei 

e respiraţia noastră zilnică 

N-o risipiţi, poeți, n-o risipiţi 

nu faceți din ea o retorică 

pe care s-o înfigeți în piept 

cu un amestec de dispreț şi voluptate a suferinţei 


N-o trâmbiţaţi 

umilind îngeri 

serafimi, heruvimi şi arhangheli 

pe care oricum nu-i puteţi atinge 

pentru că zborul lor e mereu egal 

trebuie doar să ştiţi să-l asimilați 

Privind mai adânc în fântâna sufletului vostru 
detaşându-vă de existenţa acută 

veți afla cercurile albe ale dumnezeirii 


Creaţia e un joc divin 


Încercaţi să fiţi poeţi 
detaşându-vă de suferință 
privind-o râzând 

şi vă veţi simți îndumnezeiţi 


Melancolia e alergarea noastră singuratică 
după veşnica pierdere şi creştere 


Incercaţi să respiraţi ritmic 


şi pe nesimţite veţi ajunge 
în lumea lui „dincolo de bine şi de rău”. 5.V.1999 

